હિંમતનગર- મહેસાણા- પાલનપુર- પાટણ: SC-ST એક્ટમાં સુપ્રીમ કોર્ટ દ્વારા કરાયેલા ફેરફારના વિરોધમાં દલિત સંગઠનોએ સોમવારે આપેલા બંધના એલાનની ઉત્તર ગુજરાતમાં મિશ્ર અસર જોવા મળી હતી. અધિકાંશ શહેરોમાં બજારો રાબેતા મુજબ ચાલુ રહ્યા હતા. મહેસાણા જિલ્લામાં કડી અને જોટાણા બંધ રહ્યા હતા. મહેસાણામાં ટોળું દુકાનો બંધ કરાવવા નીકળતાં વેપારીઓ સામે ઘર્ષણ થયું હતું. પાટણમાં ટીબી ત્રણ રસ્તા નજીક એસટી બસ ઉપર અને જિલ્લા પંચાયત નજીક ખાનગી કાર ઉપર ટોળાએ પથ્થર મારતાં કાચ ફૂટી ગયા હતા.